
Gruppekontrakt for studentgrupper – Generell delDEL 1



Gruppemedlemmer:
Klikk eller trykk her for å skrive inn tekst.
Varighet (semester og år): Klikk eller trykk her for å skrive inn tekst.
Emner som inngår i kontrakten: Klikk eller trykk her for å skrive inn tekst.

Om gruppekontrakten
Gruppekontrakten består av to deler: Den generelle delen (Del 1) beskriver de overordnede ansvarsområder, plikter og prosesser for gruppearbeidet. Del 2 beskriver gruppenes individuelle målsettinger, arbeidsformer og tilpassede spilleregler. Ved motsetninger/konflikter mellom den generelle delen (Del 1) og den individuelle delen (Del 2), vil alltid den generelle delen av kontrakten (Del 1) være gjeldende.
Hensikt med gruppekontrakt
Gruppearbeid er en helt sentral del av læringsaktivitetene i våre studier. Dette er tett knyttet til læringsmålene i mange av våre emner, som i stor grad krever at studentene lærer seg å arbeide sammen med andre. 
Arbeid i grupper er også viktig for å forberede alle på arbeidslivet etter studiene. De aller fleste av våre studenter kommer til å arbeide i team eller på andre måter måtte samarbeide med andre, og alle arbeidsgivere vil være interessert i kandidater som har god erfaring med dette. I arbeidslivet vil det sjeldent være slik at man kan velge hvem man arbeider sammen med. Slik er det også ofte hos oss, siden vi mener det er viktig at alle får god kompetanse i å arbeide sammen med forskjellige personer med ulike kvaliteter og interesser. 
Gruppearbeid er også viktig for den sosiale tilhørigheten for våre studenter. Det kan være ganske ensomt å være student. Vi er overbevist om at det derfor er viktig og riktig å ha en tilhørighet til en mindre gruppe som er avhengige av at alle bidrar.
Den enkeltes ansvar og plikter
· Alle medlemmer i en studentgruppe skal bidra til et felles produkt (jfr. §29 Forskrift om studier og eksamen ved UiA).
· Alle medlemmer lytter til hverandre og er åpne for innspill.
· Alle medlemmer skal overholde frister satt av gruppen selv og de som er satt i emnet.
· Alle medlemmer er forventet å stille opp i henhold til avtalt møtetidspunkt.
· Ved sykdom eller andre uforutsette forhold som forhindrer oppmøte skal dette meldes skriftlig til øvrige gruppemedlemmer så snart som mulig.
Konflikthåndtering
Konflikter er ikke nødvendigvis noe negativt – det blir først et problem når det blir dysfunksjonelt. Konflikt kan oppstå på grunn av ulike synspunkter, arbeidsstiler eller interesser. Slike forskjeller kan ofte føre til nye og gode ideer – så lenge de håndteres riktig. Når gruppen håndterer konflikter, skal det fokuseres på sak, ikke person. Som hovedregel, skal man søke å løse konflikter på lavest mulig nivå (innad i gruppen). Følgende gjelder ved konflikter som ikke kan løses i gruppen:
· Gruppen har ikke anledning til å ekskludere gruppemedlemmer eller splitte/oppløse grupper uten at instituttet er involvert.
· En kortfattet utredelse av konflikten skal sendes skriftlig til emneansvarlig, snarest mulig og senest innen en måned før eksamen/eksamensinnlevering.
· Emneansvarlig og/eller studieprogramleder vil innkalle hele gruppen til samtale som legger grunnlaget for finne løsninger på konflikten, evt. vurdering av eksklusjon av enkeltmedlemmer eller oppsplitting/oppløsing av grupper. Alle medlemmer i gruppen skal stille til dette møtet.


Ved manglende bidrag fra enkeltstudenterDEL 1

Ved manglende bidrag fra enkeltstudenter, har gruppen anledning til å unnlate å føre opp navn på medstudenter i gruppen ved innleveringer, hvis ikke disse har bidratt i henhold til avtale. Følgende vil gjelde i slike situasjoner:
· Studenter som er i faresonen for å ikke få påført sitt navn på et felles gruppeprodukt skal få et skriftlig varsel om dette fra resten av gruppen, med mulighet for å ta igjen sin del av arbeidet. Varselet skal sendes i god tid før innleveringsdato.
· Hvis ikke varselet fører til endringer i bidraget, er det et krav om at studenter som ikke får sitt navn påført et gruppearbeid skal få en skriftlig begrunnelse om dette fra de øvrige gruppemedlemmene.
· Kopi av varsler og begrunnelser skal sendes til emneansvarlig.
· Om studenters navn blir utelatt på en innlevering så har disse studentene rett til å fremvise dokumentasjon på det arbeidet de har gjort og bidratt med i gruppearbeidet. I slike tilfeller er det instituttet ved emneansvarlig og studieprogramleder som foretar en faglig vurdering av om dette arbeidet kan anses som tilstrekkelig for å godkjennes som del av felles produkt (jfr. §29 Forskrift om studier og eksamen ved UiA).

Vi bekrefter herved å ha gjort oss kjent med de retningslinjer som gjelder for gruppesamarbeid og forplikter oss med dette til å følge opp vår del av plikter og ansvar ved arbeid i grupper som beskrevet her i Del 1 av gruppekontrakten. 
(Studentenes navn, dato, og signatur):
Klikk eller trykk her for å skrive inn tekst.


Gruppekontrakt for studentgrupper – Individuell delDEL 2

Hensikten med den individuelle delen av gruppekontrakten er at gruppen kommer til en felles enighet om gruppens målsetting, håndtering av individuelle hensyn, forventninger, arbeidsform, kommunikasjon og spilleregler i gruppearbeidet.
Utarbeidelse av individuell del av gruppekontrakten
Å jobbe i gruppe gjenspeiler hva som skjer på arbeidsplassen. Som med alle nye team, komiteer eller arbeidsgrupper, medfører det utfordringer. Derfor er det viktig å ta dette på alvor.
Siden du har blitt tildelt en gruppe der din deltakelse kreves i ukene som kommer, må du først reflektere individuelt – og deretter kollektivt – over hvordan dere skal samarbeide i denne perioden. Følgende øvelse er laget for å hjelpe gruppen din med å møte disse kravene. Det anbefales sterkt at denne øvelsen gjennomføres i løpet av ett gruppemøte i et rolig og privat miljø som egner seg for målrettet arbeid – og litt moro!
1. Bli kjent
Finn en partner i gruppen din. Bruk 5–10 minutter på å snakke sammen og bli kjent. Noter ned personens navn, interesser, spesielle ferdigheter, arbeidserfaring (hvis noen), og annen nyttig informasjon. Gjenta så dette med en annen person, og fortsett til du har snakket med alle på gruppen.
2. Personlig bruksanvisning
I gruppearbeid møter man andre mennesker som har sine unike styrker og svakheter. Som enkeltperson skal du reflektere på følgende:
· Hva er mine egenopplevde styrker i samarbeidssituasjoner?
· Hva er mine egenopplevde svakheter i samarbeidssituasjoner?
· Hva trenger jeg fra gruppen for å være på mitt beste?
Presenter deretter refleksjonene enkeltvis i gruppen og diskutere sammen hvordan man kan ta hensyn til medlemmenes styrker og svakheter slik at gruppen presterer best mulig.
3. Forstå individuelle prioriteringer
Som enkeltperson, bruk diagrammet nedenfor til å markere et punkt mellom 0 og 100 som viser hvor viktig gruppearbeidet er for deg, sammenlignet med andre forpliktelser. For eksempel, du kan mene at gruppen har lav prioritet (f.eks. 10) fordi du har mange andre oppgaver. Eller, du kan mene at gruppen er svært viktig og gi det en høy prioritet (f.eks. 90).
	0     50     100
 ingen prioritet  	         høy prioritet
Del nå dine prioriteringer med gruppen. Hver enkelt bør forklare hvorfor de har valgt som de har gjort og diskutere hva det betyr for samarbeidet fremover.
4. Del forventninger
Tenk gjennom gruppen, dets fremtid og din rolle i det. Du kan bruke følgende spørsmål som utgangspunkt:
· Hva ønsker du å oppnå som en del av gruppen?
· Hva bekymrer deg med gruppen?
· Hva mener du gruppen bør gjøre for å sikre best mulig resultat?
Del dine svar med resten av gruppen. Vær tydelig når du uttrykker deg, og lytt nøye til hva de andre sier. Sørg for at alle deltar, og at dere lærer så mye som mulig om hverandres syn på det kommende teamarbeidet.
5. Gruppens mål
Nå som dere har blitt kjent og delt litt personlig informasjon, er det på tide å avklare gruppens felles målsetting. Hva mener du målet for gruppen bør være, med tanke på de oppgavene dere er blitt tildelt? Del ditt forslag med gruppen. Deretter skal gruppen utarbeide én samlet målformulering som alle kan ha eierskap til. Dette målet bør bli en samlende drivkraft i arbeidet fremover.DEL 2

6. Spilleregler
Konflikter er ikke nødvendigvis noe negativt – det blir først et problem når det blir dysfunksjonelt. Konflikt kan oppstå på grunn av ulike synspunkter, arbeidsstiler eller interesser. Slike forskjeller kan ofte føre til nye og gode ideer – så lenge de håndteres riktig. Når dere håndterer konflikter, husk å fokusere på sak, ikke på person. Vær oppmerksom på at spillereglene som gruppen blir enige om må følge de overordnede reglene for konflikthåndtering beskrevet i Del 1 av gruppekontrakten. Ved motsetninger/konflikter, gjelder regler for konflikthåndtering som beskrevet i Del 1.
For å bli enige om spillereglene, kan følgende spørsmål diskuteres sammen:
· Hva er viktig for meg for å få til et godt samarbeid?
· Hvordan skal vi sikre at vi er trygge på hverandre?
· Hvordan skal vi sikre at alle tør å si ifra? 
· Hvordan skal vi håndtere uenighet i gruppen?
7. Arbeids- og kommunikasjonsform
Gruppen skal utvikle og bli enige om hvordan arbeidet skal organiseres for å lykkes med oppgavene og målene som gruppen har satt. Det anbefales at overvekten av møter er fysiske der alle er til stede. I tillegg kan det etableres andre kommunikasjonskanaler (f.eks. telefon, Discord, Facebook, Google Drive, osv.). Arbeidsform og kommunikasjonskanalene dere definerer er avgjørende for å kunne levere felles gruppeoppgaver.
For å bli enige om arbeids- og kommunikasjonsform, kan følgende spørsmål diskuteres:
· Hvordan man skal man arbeide sammen og individuelt
· Når man skal arbeide sammen og individuelt. Hvilke møtepunkt trenger vi?
· Hvordan skal man kommunisere med hverandre
· Hvordan tar vi avgjørelser i gruppen? Leder, majoritet, enstemmig? Hvilke avgjørelser må hele gruppen være involvert i?
Gruppekontrakt – individuell del
Med utgangspunkt oppgaven over, skal gruppen komme frem til felles enighet om målsettinger, arbeidsform, forventninger osv. Dette skal beskrives her:

Gruppemedlemmer:
Klikk eller trykk her for å skrive inn tekst.
Varighet (semester og år): Klikk eller trykk her for å skrive inn tekst.
Emner som inngår i kontrakten: Klikk eller trykk her for å skrive inn tekst.

Formell målformulering for gruppen:
Klikk eller trykk her for å skrive inn tekst.
Personlig bruksanvisning (hvordan hensynta individuelle styrker og svakheter best):
Klikk eller trykk her for å skrive inn tekst.
Avtalt forventning til hverandre:
Klikk eller trykk her for å skrive inn tekst.
Beskrivelse av arbeidsform og kommunikasjon:
Klikk eller trykk her for å skrive inn tekst.
Felles spilleregler:
Klikk eller trykk her for å skrive inn tekst.
DEL 2

Vi bekrefter herved at den individuelle delen av gruppekontrakten er utarbeidet i fellesskap og forplikter oss forplikter oss med dette til å følge opp den individuelle delen av gruppekontrakten. 
(Studentenes navn, dato, og signatur):
Klikk eller trykk her for å skrive inn tekst.

